Diari Oficial de la Generalitat Valenciana


Sumari del DOGV 145, del 09-02-1984 (1984/802670)

DECRET 3/1984, de 23 de gener, del Consell de la Generalitat Valenciana, sobre computabilitat de valors de renda fixa en el coeficient de Fons Públics de les Caixes d'Estalvis amb seu social a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/01/23/3/dof/vci/html**

### Dades del document

Número de DOGV
:   145

Data del DOGV
:   09-02-1984

Secció del DOGV
:   DISPOSICIONS GENERALS

Número del document
:   1984/802670


Data del document
:   23-01-1984

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 3/1984, de 23 de gener, del Consell de la Generalitat Valenciana, sobre computabilitat de valors de renda fixa en el coeficient de Fons Públics de les Caixes d'Estalvis amb seu social a la Comunitat Valenciana.  
El Decret 109/1983, de 12 de setembre, pel qual es desenvolupen les competències sobre Caixes d'Estalvi estableix en l'article sisé, I, a) que la Conselleria d'Economia i Hisenda podrà declarar l'aptitud de valors de renda fixa per a ser computables en el coeficient de fons públics de les Caixes d'Estalvis.   
Les limitacions quantitatives obvies d'aquest instrument de promoció de projectes i iniciatives i el seu caràcter, tan rellevant per a la Comunitat, aconsellen la determinació d'un procediment reglat de tramitació que evite la concessió indiscriminada dels beneficis i faça possible un examen detallat dels projectes a realitzar amb els fons obtinguts quant a les possibilitats i la incidència en el desenvolupament de la regió. Aquest procediment, en proporcionar una àmplia i normalitzada informació a l'autoritat econòmica i financera, suposarà una major objectivitat en l'elecció dels beneficiaris.   
D'altra banda, la posada en marxa immediata del Programa Econòmic Regional de la Generalitat Valenciana, exigeix l'alineació explícita de les inversions promogudes i abonades per la Generalitat amb les prioritats respecte als sectors i les zones del territori, que s'hi reflecteixen. En aquest context, l'ajuda oferida mitjançant l'admissió de les emissions de valors de renda fixa en el coeficient de Fons Públics de les Caixes d'Estalvis pot ser un instrument de gran utilitat per a la consecució dels objectius determinats per la programació econòmica.   
Tenint en compte les especificacions esmentades, a proposta de la Conselleria d'Economia i Hisenda, i prèvia deliberació del ple del Consell en la reunió del dia 23 de gener de 1984,   
DECRETE:   
Article primer. Objecte.   
El procediment establert en aquest Decret per a la declaració de computabilitat en el coeficient de Fons Públics de les Caixes d'Estalvi amb seu social a la Comunitat Valenciana, afectarà exclusivament les emissions de renda fixa realitzades per Societats de caràcter privat.   
Article segon. Requisits de les emissions.   
1. Per a ser susceptibles de computabilitat, les emissions a què fa referència l'article primer d'aquest Decret hauran de complir els requisits següents:   
a) Els fons obtinguts hauran de ser dedicats a inversions destinades, en la totalital, al territori de la Comunitat Valenciana.   
b) El volum no podrà ser inferior a cinquanta milions de pessetes, ni superior al 25 % de l'import de la inversió projectada, tenint sempre com a límit la xifra de dos-cents milions de pessetes. La Conselleria d'Economia i Hisenda prèvia consulta amb la Comissió de Programació Econòmica i Inversions Públiques de la Comunitat Valenciana, podrà dispensar d'aquests requisits en casos excepcionals.  
c) Les condicions, quant a tipus d'interés efectius i comissions, hauran de ser homologables amb les reflectides pel mercat, en el moment de l'emissió, per a títols valors de condicions equivalents i la vida mitjana igual o superior a sis anys.   
d) Hauran obtingut amb anterioritat l'autorització del full d'emissió i l'aprovació de la data de llançament.   
Article tercer. Criteri d'elegibilitat  
Els projectes d'inversió a finançar mitjançant les emissions la computabilitat de les quals es pretenga, s'ajustaran a les prioritats assenyalades en el Programa Econòmic Regional. El grau d'adequació a aquestes prioritats marcarà la preferència absoluta respecte a l'elegibilitat.   
Article quart. Sol·licituds de computabilitat.   
1. Les Societats que desitgen acollir-se a la declaració de computabilitat presentaran la sol·licitud corresponent per triplicat en la Conselleria d'Economia i Hisenda, acompanyada dels documents següents:   
a) Memòria del projecte d'inversió o inversions a realitzar, amb inclusió de les estimacions dels costos i rendiments previstos i explicitant-hi els supòsits en què estan basadas les estimacions.   
b) Informe sobre l'adequació del projecte respecte als objectius sectorials i les zones prioritàries assenyalats en el Programa Econòmic Regional.   
c) Full general de l'emissió d'acord amb l'Ordre de 17 de novembre de 1981, del Ministeri d'Economia i Hisenda o les possibles disposicions futures que regulen la informació financera a retre per les entitats emissores de títols.   
2. Els estats comptables i financers que inclourà necessàriament la Memòria, seran presentats degudament auditats, per professionals o empreses de provada solvència tècnica i independència respecte la Societat emissora. La Conselleria d'Economia i Hisenda podrà sol·licitar d'ofici tota la informació complementària que considere necessària per a un millor coneixement, tant de la Societat emissora com del projecte específic a finançar amb l'emissió.   
Article cinqué. Tramitació.   
La Direcció General de Política Financera, previ estudi de les sol·licituds i documentació presentades i amb l'informe de la Conselleria que corresponga, en raó del tipus d'activitat predominant que desenvolupe l'empresa sol·licitant, elevarà una proposta al Conseller d'Economia i Hisenda, el qual resoldrà sobre la declaració de computabilitat de l'emissió.   
Article sisé. Publicació de la resolució.   
Les resolucions del Conseller d'Economia i Hisenda declarant la computabilitat de les emissions de títols de renda fixa seran publicades en el Diari Oficial de la Generalitat Valenciana.   
Article seté. Seguiment.   
La Conselleria competent, en raó de l'activitat desenvolupada per l'empresa beneficiària, comprovarà fefaentment l'assignació real dels fons a les finalitats sol·licitades i en cos de discrepància ho comunicarà al Conseller d'Economia i Hisenda per tal que aquest hi adopte les mesures oportunes.   
DISPOSICIONS FINALS  
Primera  
El Conseller d'Economia i Hisenda queda autoritzat per a dictar les normes necessàries per al desenvolupament i l'execució del que estableix aquest Decret.   
Segona  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, a 23 de gener de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI